***МОДЕЛ УГОВОРА***

**УГОВОР**

**Набавка радова-Реализација пројекта реконструкције и доградње Здравствене станице Идвор у Идвору ЈН 04/2023**

**Закључен између**:

**1. ДОМ ЗДРАВЉА „КОВАЧИЦА“, Штурова 42. Ковачица, кога заступа директор: др Живојин Соринел, као наручиоца (у даљем тексту: Наручилац) Матични број: 08072388 ПИБ: 100873043 Број рачуна: 840-262661-76 који се води код Управе за трезор с једне стране и**

и

*................................................................................................................................................................*

са седиштем у ............................................, улица и број .................................................................., ПИБ:.................................,матични број: ................................, број рачуна: ....................................,

назив банке:...................................., телефон:.............................., телефакс:.................................. .

**члан групе** ...........................................................................................................................................,

са седиштем у ..................................., улица и број:.........................................................................., ПИБ:.................................., матични број:.................................;

**члан групе** ...........................................................................................................................................,

са седиштем у ..................................., улица и број:.........................................................................., ПИБ:.................................., матични број:.................................;

(у даљем тексту: **Извођач радова**), кога заступа директор \_\_\_\_\_\_\_\_\_\_\_\_\_\_\_\_\_\_\_\_

Уговорне стране констатују:

- да је Наручилац на основу чл. 52. Закона о јавним набавкама („ Сл. Гласник РС“, број 91/2019), спровео отворени поступак за набавку радова - Реализација пројекта реконструкције и доградње Здравствене станице Идвор у Идвору ЈН 04/2023 на основу јавног позива објављеног на Порталу јавних набавки;

- да је у прописаним роковима спровео поступак јавне набавке, извршио преглед, стручну оцену и рангирање одговарајућих и прихватљивих понуда и да је као најповољнију понуду изабрао понуду коју је поднео Извођач радова, која у потпуности одговара свим условима из Закона о јавним набавкама, захтевима конкурсне документације, као и техничким спецификацијама;

- да је Извођач радова доставио понуду број (заједничку/са подизвођачем)\_\_\_\_\_\_\_\_\_\_ (биће преузето из понуде), која у потпуности одговара свим условима и захтевима конкурсне документације, као и техничким спецификацијама,налази се у прилогу овог Уговора и саставни је део Уговора;

- да је Наручилац у складу са чланом 146. став 1. Закона о јавним набавкама, донео Одлуку о додели уговора бр.\_\_\_\_\_\_\_од\_\_\_\_\_\_\_\_\_\_\_ године, којом је уговор о јавној набавци доделио Извођачу радова;

**Члан 1.**

**Предмет уговора**

Предмет овог уговора је извођење радова - Реализација пројекта реконструкције и доградње Здравствене станице Идвор у Идвору ЈН 04/2023, у свему према спецификацији радова Наручиоца и прихваћеној понуди Извођача број \_\_\_\_\_ од \_\_\_\_\_\_\_\_\_\_.године.

Ради извршења радова који су предмет овог уговора, Извођач радова се обавезује да обезбеди радну снагу, материјал и опрему, изврши радове, као и све друге активности неопходнe за потпуно извршење радова који су предмет овог уговора.

**Члан 2.**

**Вредност уговора**

Уговорне стране констатују да цена свих радова који су предмет овог Уговора, износи \_\_\_\_\_\_\_\_\_\_\_\_\_\_\_ динара без ПДВ-а,односно \_\_\_\_\_\_\_\_\_\_\_\_\_динара са ПДВ-ом а иста је добијена на основу јединичних цена и количина из усвојене понуде Извођача број \_\_\_\_од \_\_\_\_\_\_\_\_године,која је саставни део Уговора.

Уговорена цена је фиксна по јединици мере и не може се мењати услед повећања цене елемената на основу којих је одређена, односно због наступања променљивих околности. Понуђена цена у себи садржи и све зависне трошкове извођења предметних радова са набавком и уградњом материјала, трошкове организације градилишта, довоз и одвоз материјала као и све остале непоменуте зависне трошкове потребне за успешно извршење предметне набавке.

**Члан 3.**

**Начин и рок плаћања**

Наручилац ће 30% од укупно уговорене вредности са ПДВ-ом, уплатити на рачун Извођача, авансно, на основу издатог предрачуна за аванс, у року од петнаест дана од дана потписивања Уговора.

Наручилац ће 70% од укупно уговорене вредности са ПДВ-ом, уплатити на рачун Извођача у року од 45 (четрдесетпет) дана од дана уредне регистрације електронске фактуре, фактурисање се врши након завршетка радова који су предмет овог Уговора.

Комплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал, рачуне и другу документацију Извођач доставља стручном надзору који ту документацију чува до примопредаје и коначног обрачуна. У супротном неће се извршити плаћање тих позиција, што Извођач признаје без права приговора.

Свака достављена фактура мора у свом садржају имати број и датум закљученог уговора за извођење радова.

Привремена/окончана ситуација се испоставља у 5 (пет) примерака и исте се достављају наручиоцу, после овере надзорног органа.Уколико надзорни орган утврди да нису испуњени услови за оверу ситуације, исти ће вратити ситуацију неоверену Извођачу радова,са писменим навођењем разлога за то.

У случају да радови или било који њихов део нису изведени на задовољавајући начин и у складу са позитивним прописима, стандардима и условима из конкурсне документације, Наручилац задржава право да у потпуности или делимично оспори испостављену ситуацију и у том случају је дужан исплатити неспорни део ситуације.

Извођач радова је сагласан да окончану ситуацију може испоставити Наручиоцу тек по извршеном прегледу и добијању записника о примопредаји изведених радова, потписаног и овереног од стране комисије за примопредају радова.

**Члан 4.**

**Обавезе Извођача**

Извођач радова се обавезује да радове изведе у складу са важећим техничким прописима, документацијом и овим уговором, да исте по завршетку преда Наручиоцу радова, као и да:

- да пре почетка радова Наручиоцу достави решење о именовању одговорног Извођача радова. Уколико у току извођења радова дође до потребе за променом кључног особља које ће бити одговорно за извршење уговора и квалитет изведних радова, Извођач о томе обавештава Наручиоца и даје свој предлог на сагласност Наручиоцу. У случају промене кључног особља, особље мора бити квалификација истих или бољих од захтеваних у конкурсној документацији, што Извођач документује доказима;

-да пре почетка радова стручном надзору преда динамику извођења радова према предмеру и предрачуну;

- да свој рад синхронизује у складу са радом на објекту;

- да се радници придржавају реда и правила који важе на објекту;

- да се строго придржава мера заштите на раду;

- да радове изведе у складу са важећим прописима;

- да приликом извођења радова посебну пажњу посвети чувању имовине Наручиоца;

- да по завршеним радовима одмах обавести стручни надзор Наручиоца да је завршио радове и да је спреман за њихов квантитативни и квалитативни пријем од стране овлашћеног лица Наручиоца;

- да испуни све уговорене обавезе стручно, квалитетно и у уговореном року;

- да обезбеди довољну радну снагу на градилишту, благовремену испоруку материјала и опреме потребну за извођење уговором преузетих радова.

- да обезбеди безбедност свих лица на градилишту (радника, запослених и странака) и одговарајуће обезбеђење складишта својих материјала и слично, тако да Наручилац радова буде ослобођен свих одговорности према државним органима, што се тиче безбедности, прописа о заштити животне средине, тако и радно – правних прописа за време укупног трајања извођења радова до предаје радова Наручиоцу;

- да уредно води све грађевинске књиге предвиђене законом и другим прописима, а који регулишу ову да омогући вршење стручног надзора на објекту;

- да поступи по свим основним примедбама и захтевима надзора датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, или убрзања извођења радова када је запао у доцњу у погледу уговорених рокова извођења радова;

- да уведе у рад више смена, продужи смену или уведе у рад више радника, без права на повећање трошкова или посебне накнаде за то уколико не испуњава предвиђену динамику;

- да изведене радове преда Надзорном органу Наручиоца;

- да гарантује квалитет изведених радова и употребљеног материјала;

- да преда стручном надзору Наручиоца атесте произвођача за материјал који уграђује;

- да истакне градилишну таблу према захтеву стручног надзора Наручиоца.

Отклањању недостатка у гарантном року за изведене радове извођач мора да приступи у року од 3дана.

**Члан 5.**

**Обавезе Наручиоца**

Обавезе Наручиоца су:

* да решењем именује лице за вршење Стручног надзора над предметом из члана 1. овог Уговора;
* да за извођење радова обезбеди све потребне услове како би се исти несметано одвијали;
* да уведе Извођача радова у посао обезбеђујући му несметан прилаз градилишту;
* да Извођачу радова на жиро рачун исплати износ, у висини, на начин и у року, дефинисаним чланом 3. овог Уговора.
* да учествује у раду комисије за примопредају и коначни обрачун изведених радова са стручним надзором и Извођачем радова.

**Члан 6.**

**Обавезе Надзорног органа Наручиоца**

Обавезе надзорног органа Наручиоца су:

* да надзорни орган Наручиоца уведе Извођача радова у посао у року од не дужим од 2 (два) радна дана од дана обостраног потисивања уговора и обезбеди му несметан прилаз градилишту;
* да од Извођача радова записнички прими динамику извођења радова сходно предмеру и предрачуну добара и радова из дате понуде Извођача радова, Елаборат о заштити на раду радника и Елаборат противпожарне заштите, као и Атесте и гарантне листове за добра која ће бити набављена и уграђена према предмеру и предрачуну из дате понуде Извођача радова;
* да пре почетка извођења радова од Извођача радова прими решење о именовању одговорног извођача радова;
* да контролише све радове обухваћене предмером и предрачуном радова, а све у складу са Понудом из члана 1 овог Уговора, важећим техничким и другим прописима које регулишу предметну материју и овим Уговором;
* да уредно води сву документацију предвиђену законом и другим прописима, који регулишу ову област;
* да записнички констатује основане примедбе на рад и динамику извођења радова Извођача радова и наложи му да изврши отклањање истих о свом трошку у року од 3 (три) дана;
* да уколико Извођач радова не поступи по записнички утврђеним основаним примедбама предложи Наручиоцу активирање менице за добро извршење посла, евентуално раскид уговора;
* да по обавештењу Извођача радова о завршетку извођења радова изврши записнички примопредају радова са Извођачем радова;
* да по испостављеним привременим/окончане ситуације изврши контролу истих и уколико има примедби врати Извођача радова на исправку;
* да потпише и овери исправне привремене и окончану ситуацију и преда је Одговорном лицу Наручиоца на потпис.

**Члан 7.**

**Контрола квалитета изведених радова од стране Стручног надзора**

Стручни надзор Наручиоца има право да контролише квалитет радова и количину употребљеног материјала над Извођачем радова.

Стручни надзорНаручиоца и Извођача радова записнички ће констатовати да ли су радови који су предмет набавке урађени у складу са понудом, предмером и предрачуном и Уговором.

Достављени атести морају одговарати техничким прописима, захтевима техничке документације, српским и другим прихваћеним страндардима, као и Техничкој спецификацији радова.

У случају да се записнички констатује да су утврђени недостаци у квалитету, Извођач мора поновити радове који су предмет рекламације, најкасније у року од 3 дана од дана састављања записника о рекламацији о свом трошку.

Уколико Извођач радова не поступи по захтевима Стручног надзора Наручиоца, у примереном року, Наручилац има право да на терет Извођача уклони утврђене недостатке ангажовањем другог Извођача, наплатом средства обезбеђења **„за добро извршење посла“.**

**Члан 8.**

**Рок завршетка радова**

Извођач радова се обавезује да са извођењем радова из предмета овог Уговора отпочне одмах по увођењу у посао. Датум увођења у посао стручни надзор уписује у грађевински дневник.

Рок завршетка радоване може бити дужи од \_\_\_ дана (календарских дана), од дана увођења Извођача у посао од стране Надзорног органа Наручиоца,према приложеној динамици извођења радова коју Извођач радова доставља Наручиоцу у тренутку увођења у посао. Извођач радова је у обавези да одмах по закључењу уговора а најкасније до тренутка увођења у посао, достави Динамику извођења радова, која ће се ако то буде потребно, усаглашавати са Наручиоцем и стручним надзором тако да се радови изведу у уговореном року.

Под роком завршетка радова сматра се дан сачињавања Записника о извршеној примопредаји уговорених радова, а што стручни надзор уписује у грађевински дневник. Утврђени рок се не може мењати без писане сагласности Наручиоца.

Ако постоји оправдана сумња да ће радови бити изведени у уговореном року, Наручилац има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.

**Члан 9.**

Извођач радова има право да зaхтева продужење рока за извођење радова у случају у коме је због промењених околности или неиспуњења обавеза Наручиоца био спречен да изводи радове.

Као разлози због којих се, у смислу става 1. овог члана, може захтевати продужење рокова (у складу са Законом о јавним набавкама члан 156-161), сматрају се нарочито:

1. у случају елементарних и временских непогода и дејства више силе (пожар, поплава, земљотрес, изузетно лоше време неуобичајено за годишње доба и за место на коме се радови изводе и сл.) признате по важећим прописима, уговорени рок се продужава сразмерно времену дејства. Трајање више силе и временских непогода уписује се у грађевински дневник;
2. мере предвиђене актима надлежних органа;
3. услови за извођење радова у земљи или води, који нису предвиђени техничком документациjом;
4. закашњење увођења Извођача радова у посао;
5. додатни и вишкови радова, у складу са чланом 11. овог уговора;

Наручилац одлучује да ли ће и за колико продужити рок за завршетак радова у року од 5 дана од дана када је Извођач радова затражио од Наручиоца да одлучи о продужењу рока за завршетак радова.

Уколико Извођач радова пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за завршетак радова.

Захтев за продужење рока за извођење радова Извођач радова писмено подноси Наручиоцу у року од 1-ог дана од дана сазнања за околност, а најкасније 10 дана пре истека коначног рока за завршетак радова.

Уговорени рок се продужује закључењем Анекса овог Уговора, а у складу са одлуком коју донеси Наручилац.

У случају да Извођач радова не испуњава предвиђени рок за завршетак посла, обавезан је да уведе у рад више извршилаца, без права на захтевање повећаних трошкова или посебне накнаде.

Ако Извођач радова падне у доцњу са извођењем радова, нема право на продужење уговореног рока због околности које су настале у време доцње.

**Члан 10.**

**Уговорна казна**

Ако Понуђач касни са извођењем радова више од 5 дана од дана закључења уговора, односно од дана увођења у посао или не испоштује рок завршетка радова, обавезан је да стручном надзору Наручиоца преда писмено објашњење о закашњењу.

Казна се не примењује ако је закашњење у извршењу радова проузроковано кривицом Наручиоца или више силе и у случају немогућности испуњења уговора према Закону о облигационим односима.

Уколико Извођач не поступа у уговореном року,дужан је платити Наручиоцу уговорну казну у износу од 0,5% дневно,од укупно уговорене вредности уговорених радова за сваки дан закашњења,а највише 5% од уговорене вредности радова.

Наплату уговорне казне Наручилац ће извршити,без претходног пристанка Извођача,умањењем ситуације.Ако је Наручилац због закашњења у извођењу или предаји изведених радова претрпео штету која је већа од износа уговорне казне,исти може захтевати накнаду штете,односно поред уговорне казне и разлику до пуног износа претрпљене штете.Постојање и износ штете Наручилац мора да докаже.

**Члан 11.**

**Додатни радови,вишкови и мањкови радова**

За свако одступање од техничке документације на основу које се изводе радови и уграђује опрема, односно за свако одступање од уговорених радова, Извођач радова је дужан да о томе обавести Наручиоца и да тражи писмену сагласност за та одступања.

Извођач радова не може захтевати повећање уговорене цене за радове које је извршио без сагласности Наручиоца.

Уколико у току извођења уговорених радова настане потреба за извођењем додатних радова, Извођач радова је дужан да застане са извођењем радова и да о околностима и разлозима који су узроковали потребу извођења тих радова, без одлагања, писмено обавести Стручни надзор и Наручиоца.

У случају потребе за додатним радовима који нису наведени у Техничкој документацији (накнадни радови), Извођач је дужан да Наручиоцу достави попис и опис тих радова, са структуром цене, која обухвата јединичну цену радова и материјала, количину радова и материјал и укупну цену радова и материјала.

У случају наступања околности из претходног става овог члана, Наручилац може поступити у складу са чланом 157. Закона о јавним набавкама („Сл. гласник РС“ бр. 91/19).

У случају обустављања радова због настанка додатних радова, Извођач радова је дужан да већ изведене радове заштити од пропадања и да сноси трошкове обезбеђења и чувања инсталирене и/или испоручене опреме, изведених радова и материјала, и одговоран је за ризик њиховог оштећења, уништења, пропадања или нестанка.

Вишкови радова по овом уговору су дозвољени. Уколико извођач у току извођења радова процени да ће бити вишкова радова дужан је да одмах писмено обавести надзорног органа, који ће уз претходну сагласност Наручиоца дозволити извођење вишкова радова, све у складу са законским прописима.

Вишкови или мањкови радова за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова, а у складу са Посебним узансама о грађењу („Сл. Лист СФРЈ“ бр. 18/77 у даљем тексту: Узансе).

**Члан 12.**

**Измена уговора**

Измене предметног Уговора, током трајања истог, уговараће се уз примену одредаба чланова 156-161 Закона о јавним набавкама („Сл. гласник РС“ бр. 91/19) .

Без претходног спровођења поступка јавне набавке, Уговор се може изменити или допунити у писаној форми, у делу повећања обима изведених радова, нових непредвиђених радова који су неопходни за извођење основних радова, вишка радова у висини до 10% у односу на вредност Уговора, услед дејства више силе, закључивањем Анекса уговора, у складу са важећим законским прописима.

**Члан 13.**

**Средства финансијског обезбеђења**

Извођач радова се обавезује да приликом закључења уговора по предметној јавној набавци преда Наручиоцу *сопствену (соло)* меницу као средство финансијског обезбеђења за повраћај авансног плаћања, у висини од 30% од укупне уговорене вредности са ПДВ-ом, са меничним овлашћењем које не садржи додатне услове за исплату, краће рокове или мањи износ од предвиђеног, са роком важности који је **30 дана** дужи од уговореног рока за завршетак радова, у корист Наручиоца, с тим да евентуални продужетак рока за завршетак радова има за последицу и подношења новог меничног овлашћења Наручиоцу, са роком важења који је дужи за исти број дана за који ће бити продужен и рок за завршетак радова.

Извођач радова се обавезује да приликом закључења уговора по предметној јавној набавци преда Наручиоцу *сопствену (соло)* меницу као средство финансијског обезбеђења за добро извршење посла, са меничним овлашћењем које не садржи додатне услове за исплату, краће рокове или мањи износ од предвиђеног (10% од укупне вредности уговора без ПДВ-а), са роком важности са роком важности који је **30 дана** дужи од уговореног рока за завршетак радова, у корист Наручиоца, с тим да евентуални продужетак рока за завршетак радова има за последицу и подношења новог меничног овлашћења Наручиоцу, са роком важења који је дужи за исти број дана за који ће бити продужен и рок за завршетак радова.

Приликом примопредаје радова Извођач радова се обавезује да Наручиоцу *сопствену (соло)* меницу као средство финансијског обезбеђења за отклањање недостатака у гарантном року, са меничним овлашћењем које не садржи додатне услове за исплату, краће рокове или мањи износ од предвиђеног (10% од укупне вредности уговора без ПДВ-а), са роком важности који је **5 дана** дужи од гарантног рока, с тим да евентуални продужетак гарантног рока на изведене радове има за последицу и подношења новог меничног овлашћења Наручиоцу, са роком важења који је дужи за исти број дана за који ће бити продужен и гарантни рок на изведене радове.

Уз менице Изврођач радова мора доставити, потврде о регистрацији менице и картон депонованих потписа, банке коју наводи у меничном овлашћењу.

**Члан 14.**

**Преузимање радова**

Извођач ће обавестити стручно лице Наручиоца о завршетку уговорених радова уписивањем у грађевински дневник.

Примопредаја и коначни обрачун изведених радова врши заједничка комисија коју чине овлашћени представници Извођача радова и Стручни надзор Наручиоца. Преузимање се врши уз записник, од стране заједничке комисије, најкасније у року од 15 дана од завршетка радова.

Евентуалне грешке или недостатке које Наручилац утврди приликом примопредаје радова, Извођач радова ће бити обавезан да отклони без одлагања, а уколико не почне са њиховим отклањањем у року од три дана или ако их не отклони у споразумно утврђеном року, Наручилац ће радове поверити другом извођачу на рачун Извођача радова, односно наплатом средства обезбеђења за добро извршење посла из чл. 14. овог Уговора. Евентуално уступање отклањања недостатака другом извођачу, Наручилац ће учинити по тржишним ценама и са пажњом доброг привредника.

Извођач радова је дужан да приликом примопредаје радова преда Наручиоцу, пројекте изведених радова у два примерка, уколико су учињене измене пројектне документације.

**Члан 15.**

### Коначни обрачун

Коначна количина употребљеног материјала по овом Уговору утврдиће се на бази количина стварно изведених радова уписаних у грађевинској књизи и оверених од стране Стручног Надзора Наручиоца и усвојених јединичних цена из понуде које су фиксне и непроменљиве.

Коначним обрачуном се обухватају сви радови изведени на основу овог Уговора, без уписивања других додатних радова.Коначни обрачун се испоставља заједно са записником о примопредаји радова Наручиоцу. У коначном обрачуну обрачунати све коначне обавезе између Извођача и Наручиоца.

Гарантни рок за извршене радове не може бити краћи од **24 месеца** од примопредаје радова на објекту из уговора.

**Члан 16.**

**Виша сила**

Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорене стране су обавезне, да једна другу обавесте писменим путем у року од 24 (двадесетчетири) часа. Као случајеви више силе сматрају се природне катастрофе, пожар, поплава, експлозија, транспортне несреће, одлуке органа власти и други случајеви, који су законом утврђени као виша сила.

**Члан 17.**

**Гарантни рок**

Гарантни рок изведених радова износи \_\_\_\_ године рачунајући од дана примопредаје радова.

За уграђену опрему и материјале важи гарантни рок у складу са условима произвођача, који тече од дана извршене примопредаје радова Наручиоцу.

Извођач радова је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет изведених радова, уграђене опреме и материјала, а који нису настали неправилном употребом, као и сва оштећења проузрокована овим недостацима.

Ако Извођач радова не приступи извршењу своје обавезе из претходног става у року од 5 (пет) дана по пријему писаног позива од стране Наручиоца, Наручилац ће активирати меницу за отклањање грешака у гарантном року.

**Члан 18.**

**Раскид уговора**

Уговорна страна незадовољна испуњењем уговорних обавеза друге уговорне стране може захтевати раскид уговора, под условом, да је своје уговорне обавезе у потпуности и благовремено извршила.

Раскид уговора се захтева писменим путем, са раскидним роком од 15 (петнаест) дана.

Наручилац задржава право да једнострано раскине овај уговор уколико Извођач радова касни са извођењем радова дуже од 15 (петнаест) дана.

Наручилац задржава право да једнострано раскине овај уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач радова није поступио по примедбама стручног надзора, као и ако Извођач радова из неоправданих разлога прекине са извођењем радова.

Наручилац задржава право да једнострано раскине уговор у случају да Извођач није омогућио несметан приступ грађевинском дневнику на захтев Стручног надзора и Наручиоца.

Уколико Извођач радова не испуни уговорене обавеза, Наручилац може да једнострано раскине уговор и да за извођење предметних радова ангажује другог извођача реализацијом средства обезбеђења за испуњење уговорних обавеза из члана 14. овог уговора.

Наручилац може једнострано раскинути уговор и у случају недостатка финансијских средстава за његову реализацију.

Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са Уговором. Уговор се раскида писаном изјавом која садржи основ за раскид уговора и доставља се другој уговорној страни.

У случају раскида Уговора, Извођач радова је дужан да изведене радове обезбеди и сачува од пропадања, као и да Наручиоцу преда пројекат изведеног објекта, као и преглед стварно изведеним радова до дана раскида уговора, потписан од стране одговорног извођача радова и надзорног органа.

Уговорне стране могу раскинути овај уговор и споразумним путем ако постоје разлози за његов раскид у складу са одредбама Закона о облигационим односима.

**Члан 19.**

**Спорови**

За све што није предвиђено овим уговором важе одредбе Закона о облигационим односима.

Сва спорна питања у тумачењу и примени овог Уговора решаваће споразумно овлашћени представници уговорних страна. Уколико се неспоразум не може отклонити, настали спор ће се решавати пред надлежним Привредним судом у Панчеву.

**Члан 20.**

**Завршне одредбе**

Овај уговор је сачињен у 6 (шест) истоветних примерака, по 3 (три) примерка за обе уговорне стране.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

Уговор производи правна дејства када га потпишу овлашћени представници уговорних страна. Датумом закључења уговора сматраће се каснији датум потписа једне од уговорних страна уколико га не потпишу истовремено, односно каснији заводни печат на Уговору.

|  |  |
| --- | --- |
| **ЗА НАРУЧИОЦА**  **ДИРЕКТОР**  **Др. Живојин Соринел**  **\_\_\_\_\_\_\_\_\_\_\_\_\_\_\_\_\_** | **ИЗВОЂАЧ РАДОВА**  **ДИРЕКТОР**    **\_\_\_\_\_\_\_\_\_\_\_\_\_\_** |